NA NASZYM PLACU
Kiedyś na Ślónsku kożdo rodzina,
w chlywiku czimała rozmajto gadzina.
Kury i kaczki, gynsi i króliki,
połne tego były nasze chlywiki.
Jedne gdakały, drugie kwakały,
wzajym przed sobóm sie popisywały.
I wszystkie do kupy we zgodzie żyły,
podwiel sie kiedyś niy powadziyły.
Jak to u gowiydzi, ło futer poszło,
ło mało do haje by niy doszło.
Nojgorszy był kokot i dwa kaczory,
do zgody żodyn s nich niy był skory.
Kaczory niyzgrabne i ańfachowe,
ale do bitki zowdy gotowe.
Kokot, sztajfiyra, wyglóndym szpanowoł
i wszystkich na placu bajerowoł.
Rzóndziył na placu wszystkimi kurami,
rod by bół zajónć sie jeszcze kaczkami.
Na to kaczory zgody niy dowały,
choć za kurami sie tyż łoglóndały.
Niy było w chlywiku dnia spokojnego
i cołko gowjydź już dość mjała tego.
Nareszcie do kupy sie zebrali
i cołko trójka z chlywika przegnali.
A możno by my tak do kupy sie wziyli
i na naszym placu porzondek zrobiyli?
Autor:B.Śmigała
sztajfiyra – sztywniak, elegant
wowiydź –zwierzęta domowe
ańfachowy – zwyczajny, pośledniego gatunku
szl_Latn szl_Latn szl_Latn szl_Latn szl_Latn sna_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn